Lingua Baluchica
Lingua Baluchica est lingua Iranica Boreo-occidentalis, qua loquuntur Baluchi. In Baluchistania Pakistaniae lingua officialis est. Praeterea Baluchi Persiam (provincia Segestania et Baluchistania), Turcomanniam et Afganiam incolunt. Circa 7500000 homines lingua Baluchica loquuntur. Baluchi Iraniae et Pakistaniae et Afganiae litteris Arabicis utuntur, sed variis modis. In Pakistania et abecedarium Latinum Baluchicum invenitur. In Turcomannia annis tricesimis saeculi XX libri Baluchici litteris Latinis edebantur (non iisdem, quae in Pakistania in usu sunt), sed post annos nonagesimos litteris Cyrillicis lingua Baluchica in Turcomannia utitur. Ergo quinque abecedaria Baluchica existunt. Non una lingua saepe hodie Baluchica habetur, sed tres: Baluchica Occidentalis, Baluchica Australis et Baluchica Orientalis.